Colyn maak Man Kos: Julie 2014
Donderdag 31 Julie 2014
Gedurende my reise na Kuweit toe het ek kennis gemaak met skaap harte. Dit was vir my baie lekker en as ek daarheen gaan dan is dit een van die eerste goed wat ek opsoek. Deesdae ervaar die eet van sogenaamde afval 'n oplewing in Suid Afrika en ek is bly daaroor want vir my is afval baie lekker.
Daar is verskillende manier om die harte voor te berei maar ek verkies die eenvoudigste manier ... net lekker Steak en Chops spices van Robertsons en 'n warm pan. Sout gooi ek oor as ek eet. Dis hoe ek van dit hou want dis hoe jy die smaak van die harte die beste ervaar. Soos met meeste afval, gaan jy daarvan hou of jy gaan nie ... dis jou besluit maar jy moenie besluit voordat jy dit nie eers een keer geproe het nie.
Skywe gesny en speserye op
Jy sal heel waarskynlik jou slagter moet vra om vir jou harte te kry want dis nie iets wat gewoonlik aangehou word nie. Ek het redelik lank gesukkel om 'n goeie verskaffer te kry.
Begin by die bokant van die hart en sny sulke 10 mm dik skywe. In die boonste skywe gaan jy baie bloedvate kry en ook die kleppe. Sny dit uit of af ... jy wil nie dit eet nie want dis sening taai. As daar oormatige dik stukke vet aan die hart sit moet jy dit liefs afsny want die goed kan kwaai geil wees.
Nadat jy die skywe nou mooi skoon gemaak het gooi dit lekker dik van die speserye oor die vleis se bokant op die plank.
Draai nou om
Ek maak so twee teelepels uitgebraaide skaapvet warm in my ysterpan. As jy nie vet het nie kan jy bietjie kookolie en 'n eetlepel botter gebruik. Bring die pan op so medium warm hitte.
Plaas nou die skywe met die spesery kant onder in die pan ... dit moet goed sis en spat as jy dit insit anders is die olie te koud. Gooi nou spesery op die bokant. Los die vleis uit want jy wil dit laat braai en nie kook nie.
Ek los dit vir 3 minute op die eerste kant en dop hulle dan om. Nog 3 minute en haal dit uit die pan uit. Dis baie belangrik dat jy die vleis nie over cook nie ... as jy dit doen gaan dit baie taai wees.
Laat die vleis nou so 3 tot 4 minute rus voordat jy begin eet. Die rusperiode is belangrik sodat die vleis deurgaar word en ook ontspan.
Heerlik saam met vars brood
Ek eet dit net so saam met lekker vars brood met botter en konfyt.
Geplaas deur Colyn kook ManKos om 01:14 Geen opmerkings nie:
Etikette: Afval, Skaap
Deesdae word ons so gebombardeer met al die fancy Franse opdienings dat 'n man soms dink jy is werklik 'n Grotman sonder styl ... maar die toringkies, krummels en blertsies werk nie vir my nie ... hoe is Boerekos en meer belangrik ... Hoe is dit Man Kos ?
Iemand vra my om 'n dis te maak vir hulle website se Franse Week en my kop begin draai ... blertsies en krummels ... nee jong daai gaan nie vir my werk nie. Sy stuur vir my 'n lysie van die goed wat ek kan gebruik en ek broei op die lysie vir so dag of twee.
Sondagoggend is Poppie besig met dinge en kos is nie op haar program nie. Ek staan hongerig daar in die kombuis rond en die Franse ding roer my ...
"Hmmm ... ok .... ek kan hulle goeters gebruik, en ek kan seker bietjie grênd probeer wees maar die eindproduk moet onmiskenbaar Man Kos wees."
So gesê so gedaan ... ek sal 'n Brunch maak met styl en ek wil iets maak wat nie warm gedoen moet word nie want ek dink nie die manne gaan dit dan aanpak nie.
Soos julle seker al by die tyd agter gekom het, ek is nie groot op resepte nie maar eerder groot op die stories ... ek vertel hoe die goed gemaak moet word en jy gebruik jou gunsteling resep daarvoor. Hierdie is maar weer presies in daardie lyn.
Jy gaan die volgende nodig kry ...
1. Vars brood snytjies.
2. Groot Tamatie
3. Gerasperde kaas.
4. Harde kaas soos parmasaan.
5. Eiers (2 Per persoon)
6. Streaky bacon sonder die velletjie (8 repies per persoon)
7. Basil, Coriander en pietersielie.
Die ander goedjies gaan ek noem soos ek beskryf. Die belangrikste komponet is dat jy moet lus wees om iets nuuts te probeer en dan maar die storie te volg. Nie een van die prosesse is bomenslik nie ... net geduld en bietjie fokus.
Ek gaan voorstel jy kry al jou goedjies mooi bymekaar en die panne reg voor jy begin, meson plas dink ek noem die serious chefs dit.
Die fotos is baie en gaan jou help om elke ding mooi reg te kry. So ek stel voor jy lees die storie eenkeer mooi deur en kyk na al die fotos voor jy begin en dan volg jy die storie.
Voorverhit jou oond op 180C
Eerste taak is om die bacon matjies te maak. Kry jou bakplaat reg en maak die bacon oop. Ons gaan 4 stroke vertikaal weg van jou af plaas en dan 4 strokie horisontaal invleg.
Maak twee sulke matjies as jy vir twee persone kook. Sit nou die bakplaat in die oond vir 10 minute. Dis belangrik dat jy die goed dophou dat dit nie brand nie.
Terwyl die bacon in die oond is rasper jy jou kaas, ek het wit cheddar gebruik. Dan sny jy tamatie in skyfies en haal die pitte uit. Hou die pitte en sap in 'n bakkie. Volgende sny jy die skyfies in strokies en en dan in blokkies. Jy wil eindig met stukkies so groot soos ertjies. Onthou ons probeer mos grênd wees ... so maak die goedjies mooi.
Die 10 minute van die bacon behoort nou klaar te wees. Nou verander ek die oond en skakel oor sodat net die boonste element aankom soos waneer mens grill maar nie die hitte op grill nie. Ek maak ook die oond deur oop sodat die hitte kan ontsnap en die boonste element aangaan.
Nou moet jy staan en kyk ... jy wil die bacon cripy kry maar nie verbrand nie.
As dit mooi gebak is haal die pan uit die oond en dreineer die vet uit in jou braaipan in.
Maak die bacon matjies versigtig los van die bakplaat af en plaas hulle op kombuispapier om die vet mooi uit te trek.
Kry braaipan met die bacon vet in nou medium warm. Vat twee snye brood en sny die korsies af ... jy hoef nie maar onthou ons wil grênd wees. Sodra die vet warm is, sit die brood in die pan en wag so 30 sekondes en draai dan om ... jy moet seker maak albei kante kry genoeg vet in. Moenie nou haastig raak nie, jy wil die broodjies mooi goudbruin bak in die pan. As dit reg is, haal uit en sit ook op handoekpapier.
Vat nou 'n klein pannetjie en gooi die tamatiepitte daarin, so halwe teelepel tamatiesous, blertsie balsamiese asy, bietjie chili vlokkies en so 4 druppels Tobasco. Sit nou die plaat aan. Jy moet die ding nou regtig mooi dophou want jy het omtrent so een en half eetlepel mengsel hier. Sodra die tamatie sop begin borrel, roer alles mooi deurmekaar en laat dit goed borrel. Haal af van die hitte af enskep dadelik in a klein houertjie uit. Moenie die sousie in die pan los nie, die hitte gaan die sous in a pasta laat verander binne 'n oogwenk.
Volgende breek 2 eiers in a koppie, gooi so eetlepel room in en klits goed. Jy gaan nou a klein dik ommelet maak. Gebruik weer a klein pannetjie. Moet groot genoeg wees om die broodjie te kan vat want ons gaan 'n vierkant uit die ommelet sny wat op die broodjie pas.
Pasop dat die ommelet pan nie te warm is nie en gooi so teelepel botter in die pan voor jy die eiermengsel ingooi. Gee tyd om goed te stol. Ek het so paar stukkies tamatie en snippers parmesaan kaas in die mengsel in gesit terwyl die onderkant bak. As hy mooi geset het, flip hom en gee hom so 30 sekondes op die kant. Gly die gaar ommelet uit op 'n bord.
Nou begin die finale voorbereiding. Gebruik die roosterbrood en sny die bacon matjie die regte grootte. Sny ook die vierkant uit die ommelet uit.
Volgende vat jy die bacon wat jy afgesny het en snipper dit fyn. Ek het sommer 'n kombuisskêr gebruik. Snipper die ommelet afval stukke ook fyn. Gooi die bacon en eier snippers saammet die tamatie blokkies. Kap die basil, pietersielie en coriander fyn en gooi by. Nou 'n lekker skep mayonnaise en meng goed. Sout en peper en proe of dit reg is.
Nou gaan ons die broodjie bou. Smeer roomkaas op die broodjie en moenie snoep wees nie. Volgende die eier vierkant en dan die bacon. Nou kan jy die gerasperde kaas opsit. Moenie skaam wees nie, jy will dit lekker dik opsit. Laaste lê ek so paar strokies parmesaan bo-op ... ek kerf die strokies af met my veggie peeler.
Nou moet jy bietjie spoed opdraai ... tot hier was spoed nie belangrik nie en jy kon alles doen teen 'n pas wat jou gemaklik laat voel. Maar nou is dit belangrik dat jy die dis afrond in die oond en dadelik opdien. Ek het my borde klaar voorberei en die eier/tamatie/bacon mengsel opgedien. Garnering gedoen en so paar skyfies groen vy klaar in plek gesit. Net spasie oopgelaat vir die broodjie.
Weereens die boonste element aan op 200 C. Sit die broodjie op 'n oondplaat en onder die grill in ... ek los my oondrak in die middel want jy wil hê die hele dis moet so bietjie opwarm terwyl die kaas smelt. Moenie nou ander dinge aanvang nie, hou jou oë op daai broodjie in die oond. Sodra die kaas mooi gesmelt is moet hy uit en op die bord.
Sit nou so paar spatsel van daai tamatiepit sousie op die broodjie. Myne het gebyt so wees maar versigtig.
Kyk mooi na die goed wat ek gebruik het. Hier is nie teveel komponente ingesit om die smaak te vertroebel nie en jy moet die heeltyd seker maak jy oorweldig niks nie. Op die einde wil jy al die verskillende goed kan onderskei as jy kou. Die groen vy gee varsheid aan 'n mondvol wat amper te souterig kan smaak. Wees versigtig as jy die ommelet sout en peper gee want die bacon en kaas is reeds sout.
Moenie hierdie ete onderskat nie ... hy het muscle ... daar is ten minste ses strokies bacon en twee eiers op die bord met een snytjie brood. Dis Man Kos hierdie ... honger Man Kos met so bietjie styl.
Dis vir my lekker gewees om die dis te maak en nog lekkerder om hom te eet. My vrou kon net die helfte van hare hanteer.
Hierdie dis was gemaak op versoek van die Rainbow Gospel Radio groep.
Geplaas deur Colyn kook ManKos om 01:29 Geen opmerkings nie:
Ham en kaas varkies
Ontbyt ... vir meeste van ons is dit eenvoudig bacon, eiers en toast. Na ek die Bacon en Kaas Snaxies gemaak het staan ek in die kombuis en kyk na die goedjies wat oorgebly het en wonder ... hoekom nie meer lyf nie ... Ek het heelwat goedjies gekoop toe ek die gereg moes maak vir Nina Timm se program en daar was 'n paar goedjies wat ek nie gebruik het nie.
Nouja ek is nogal bekend daarvoor dat ek 'n towenaar is met oorskiet kos uit die yskas. Meeste kere is dit verseker sulke ONE HIT WONDERS want die oorskiet is mos nie altyd dieselfde nie.
Ek maak die pakkie ham oop wat ek by My SPAR gekoop het en sny sulke 5mm repe af van die blokkie mozzarella kaas af.
Ham en kaas rolletjies
Ek sit een repie kaas op die kand van die ham en rol hom om. Nog 'n repie en maak die rolletjie klaar.
Mosterd op die brood
Volgende vat ek sny prood, hierdie keer sny ek nie die korsies af nie. Rol hom lekker plat met die koekroller, as jy pas opgebreek het met jou liefie en sy het die kombuisgekry, gebruik sommer 'n brandewyn bottel.
Brood en ham rolletjies
Smeer mosterd op die brood en rol die ham rolletjie daarin toe.
Bacon om en reg vir die oond
Volgende draai ek bacon repies om die hele rolletjie en daar lê die Man Kos Varkie, reg vir die oond.
15 minute later ...
Smeer jou bakplaat lekker met olyfolie. Oond lekker warm op 200C ... jy wil die varkie nogal vinnig bros kry. So 15 minute behoort heeltemal voldoende te wees.
Ek het dit bedien met suikermielies en 'n slaai. Jy kan dit saam met eiers bedien dan het jy die hele ontbyt.
'n Lekker kaas en sampieone sous sal ook baie lekker wees as jy dit oor die varkies gooi. Die moontlikhede is groot.
Hierdie kan die basis vorm van 'n baie lekker Saterdagoggend ontbyt.
Hier is my Facebook blad ... Man Kos ... Like hom stukkend as jy wil.
Geplaas deur Colyn kook ManKos om 15:57 Geen opmerkings nie:
Etikette: Brood, Vark
Hierdie een is nou in Engels maar dis gedoen vir 'n spesiale geleentheid ... ek is nogsteeds Man Kos.
Few things are as traditional South African as Biltong. The Americans makes something similar and call it beef jerky but true South African Biltong has a taste and texture of its own.
Biltong is almost always the first thing expats talk about when food is mentioned and no Rugby game is complete without biltong.
In this day and age of high food awareness it is just natural that we will want to renew biltong and dress it in designer ware instead of the traditional khaki clothes.
With this in mind and some inspiration from a good foodie friend I embarked on a mission to dress biltong for a fancy party.
Biltong under Parmesan Blanket
1.Some form of a base, cracker cookies or biscuit.
I simply used a sjerrie glass and cut little circles out of a slice of bread.
Lightly coated the discs with some olive oile and baked in the oven at 180C for 10 minutes.
2. Finely sliced medium wet biltong.
You could use thinly sliced Parma Ham.
3. Parmigiano Regianno crumbs
I buy these in tubs
4. Parmigiano Regianno ribbons
I sliced it with a vegetable peeler.
5. Conserved Green Figs.
This is another South African delicasy.
7. Pickeled Jalapeño slices
It is very important that you understand the tastes of the components and make sure your balance is correct.
Dressing the biscuits
1. Place a knife tip of chili sauce in the center of the bicuit.
2. Squash a pea sized piece of greenfig between your fingers and palce it over the chili paste.
3. Place slither of the pickled onion.
4. Place slither of the jalepeno.
5. Take some parmesan crumbs and scater it over the base and filling.
6. Make a little bundle of the biltong, about a teaspoon, and press onto the base. Cover the filling.
7. Finally cover all of it with parmesan ribbons.
Oven on Grill and place the rack in the middle. Be careful the cheese melts quickly and will burn.
And there you have it, lovely biltong under a parmesan blanket.
Be careful not to overwhelm the biltong and cheese with the fig. The fig is there to balance the saltiness of the biltong and the cheese.
Have fun in the kitchen till I write another story.
Here is my Facebook page ... Man Kos ... Like it to bits if you want.
Geplaas deur Colyn kook ManKos om 13:46 Geen opmerkings nie:
As jy, soos ek, 'n Masterchef verslaafde is dan sal jy baie hoor die judges praat oor die sousies. Hulle noem dinge soos, "depth", "flavour", "consistency" en nog so paar ander dinge ... maar die meeste keer praat hulle oor "depth".
In Boerekos word daar baie verwys na 'n LANG sous. Een van die eerste dinge wat ek gaan ondersoek het toe ek besluit het dat my MOERBY KOK dae is verby, was die ding oor souse. 'n Lekker sous kan 'n baie gemiddelde bord kos oplig na groot hoogtes toe.
Matt Preston van Masterchef sê baie ... "All I want now is piece of bread to mop up that wonderful sauce." ... en dan glimlag hy van oor tot oor.
Vandag gaan ek probeer om vir julle te wys hoe mens jou eie sous maak sonder om pakkies sop of lepels vol poeiers te gebruik. Ons gaan reg in die begin begin en ek gaan jou stap vir stap wys hoe maak ek 'n sous waaroor die Manne gaande raak en die vrouens lek hulle lippies af.
Wors in koue pan
Ek gaan begin met 'n baie eenvoudige ding, iets wat ons almal baie maak ... wors in 'n pan. Wees gewaarsku, hier is baie fotos.
Heel eerste gaan ek sommer ook wys hoe ek wors gaar maak op die stoof. Ek begin deur my getroue ou ysterpan nader te trek ... pak die wors mooi in die pan en gooi so 3/4 koppie koue water in. Let wel die pan is yskoud.
Water by en pan word warm
Nou sit ek die gas op sy hoogste en relax.
Sodra die water goed kook begin ek die wors draai, as dit buig dan gee ek dit meer hitte op die rugkant sodat dit reguit kan trek ... ek hou niks van krom worse nie. Sodra die water weggekook het draai ek die gas af na medium toe, ek wil nie die pan verbrand nie maar wil die wors braai.
Wors begin braai
Jy moet baie seker maak jy BRAND nie die pan nie want dan gaan jou sous bitter wees.
Twintig minute later is die wors lekker bruin gebraai en daar is lekker vet en aanbrandsels onder in die pan. Nou skep ek die wors uit in a bakkie in, Moenie die hitte afdraai op die pan nie.
Wors klaar gebraai
Nou kyk ek in die pan, kantel hom en skat hoeveel eetlepels vet is in die pan ... jy soek tenminste een eetlepel en 'n bietjie. As daar te min vet is, gooi 'n eetlepel botter by en laat dit smelt. Nou gooi jy twee opgehoopte eetlepels koekmeel in die pan. Gebruik 'n metaal lepel en roer goed, krap soveel van die brandsel los van die pan bodem af en meng met die meel wat nou so pasta begin vorm. Die chefs noem dit die maak van 'n "rue".
Wag vir die sous
Laat die pasta vir een minuut kook in daardie warm pan. DIs belangrik om te keer dat jy 'n meel smaak in jou sous het. Gooi nou een koppoie koue water in die pan. Dit behoort te borrel en stoom laat dit bars ... dis wat hulle noem "deglazing" ... werk daai pan met jou lepel en skraap elke brokkie lekkerte los van die pan bodem af.
Nou begin die sous
Die storie lyk maar redelik onooglik en smaak verseker gladnie goed nie. Sodra jy al die lekkerte los het van die pan bodem af, gooi nog 'n koppie koue water in ... nou gaan die storie eers sleg lyk maar moenie worry nie ... bly maar net roer, ek smeer die paste met die agterkant van die lepel teen die pan bodem om die klonte weg te kry. Soos die hitte opkom sal jy sien die sous begin lyf kry.
Omtrent so 4 minute later begin dit nou na 'n ordentlike sous lyk en dit moet moet regtig sterk borrel. Bly net roer met jou lepel, amper asof jy beslag meng ... daar kan nou ook skuim begin vorm maar hou net aan met roer ... die skuim word veroorsaak deur die vry water wat afkook.
Op ongeveer 5 minute gaan jy skielik sien die sous kom bymekaar en lyk nou soos 'n regte sous. Dis nou die tyd wat jy die eerste keer proe. Hierdie is belangrik want jy moet nou uitvind wat is daar. Myne proe maar gaggas op hierdie stadium maar ek proe wat daar is, veral of daar genoeg sout is.
Lyk nie baie goed nie
Nou gooi ek een eetlepel elk van die volgende in ... tamatiesous, blatjang, Worcestershire sous .... roer goed deur en draai die plaat nou af na LOW toe ... die sous moet nou prut. Nou met jy weer proe ... en konsentreer op wat jy proe ... jy wil 'n balans hê van SOET, SUUR, SOUT ... jy is nou so 10 minute besig met die sous. Jy bly proe tot jy al daardie elemente kan onderskei ... dit vat so bietjie oefening ... later gaan jy dit sommer alles in een proe onderskei maar in die begin moet jy jou smaak masjien eers oefen en fyn tune.
Nou begin dit sous word
Belangrik ... as jy voel die SUUR uit die tamatiesous, chutney en Worcestershire sous is nie genoeg nie kan jy bietjie asyn, wyn of suurlemoen insit. Onthou net, suiwel en citrus hou nie van mekaar nie en kan jou sous laat skif ... so as jy room, kaas of botter wil bysit, bly weg van die citrus af.
Nou is dit tyd om jou sout balans reg te kry en jy moet maar strooi, roer en dan proe, fokus nou op die sout ... onthou sout verbreed die smaakprofiel en al die ander goed gaan nou sterker begin uitkom soos jy die sout by sit.
Laaste soek ons die SOET ... ek skep 'n teelepel sous ... strooi suiker oor en proe of dit verander ... dis hoe ek bepaal hoeveel suiker ek gaan ingooi ... deur op die teelepel te proe kry jy vinnig 'n idee of jy in die regte rigting gaan. Strooi nou suiker oor die sous, jy kan heuning of konfyt ook gebruik maar pasop net want dit kan die ander balanse ook affekteer ... ek hou by wit of bruinsuiker op die stadium.
Nou behoort jy 'n sous te hê waar jy die SOET, SUUR en SOUT goed kan proe sonder dat die een die ander oorweldig.
Nou is die tyd wat jy kan besluit waarheen jy wil gaan ... as jy sampioene wil insit, doen dit nou ... ek het gemaalde swartpeper ingesit.
Sous is reg
Sampioene gaan heelwaarskylik veroorsaak dat jy so bietjie water moet bysit, gebruik kookwater nou. Jy sal ook die sout moet aanpas.
Jy kan ook besluit jy gaan die uie en tamatie pad vat, dan moet jy nou uie wat sag gekook is ingooi en geblikte tamaties ... onthou net as jy tamaties insit moet jy dalk weer die soet en sout bietjie aanpas. Geblikte tamaties se smaak balans is gewoonlik reg.
Al die lekkerte is uit
As jy kaas kant toe wil gaan kan jy nou 'n koppie gerasperde kaas vat, in 'n bakkie so opgehoopte teelepel mielieblom (Maizina) oorgooi en goed meng dat die kaas 'n goeie lagie mielieblom kry en dan gooi jy dit in jou sous. Dit is belangrik om 'n lekker kaassous te maak.
Laat prut nog so 2 minute tot jy sien die sous se dikte is reg.
Op die einde kan jy nou so een eetlepel botter inroer of twee eetlepels varsroom ... my wors het genoeg vet ingehad so ek het dit nie gedoen nie.
En 15 minute later het jy 'n sous wat enige judge gaan laat regop sit ... geen storie van "lack of depth" nie. Die is nou 'n lang sous so uit 'n boek uit.
Hier het jy nou jou eie sous van "scratch" af gemaak sonder pakkies en botteljies. Jy weet wat daar in is en jou gaste gaan almal vra hoe jy dit doen. Jou antwoord ... MET LIEFDE.
So bietjie advies ... as jy 'n ete met hoender gaan maak ... doen presies dieselfde maar in plaas van die wors te braai, braai vlerkies in die pan en laat dit maar ordentlik uitmekaar val, haal net die beentjies uit voor jy jou meel ingooi. Jy sal moet botter bysit want die vlerkies gaan nie genoeg hoendervet afgee nie. Ek gebruik hoender hartjies vir die basis.
As jy beesvleis of steak doen ... kry sou paar repies brisket en begin die sous deur die brisket uit te braai.
Ek hoop regtig jy gaan nou meer moed hê om liewer jou eie sous te maak as om pakkies te gebruik.
Hierdie is een van die redes hoekom ek so sterk voorstander is van net drie elemente op 'n bord ... dit gee my die tyd om lekker sousies te maak.